Diari Oficial de la Generalitat Valenciana


Sumari del DOGV 6761, del 25-04-2012 (2012/3794)

RESOLUCIÓ de 5 de desembre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport de la nova subestació transformadora de 220/20 kV, denominada ST l'Altet, situada en el terme municipal d'Elx, se n'aprova el projecte tècnic d'execució i, en concret, es declara la seua utilitat pública. ATASCT/2009/502/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6761

Data del DOGV
:   25-04-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/3794


Data del document
:   05-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 5 de desembre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport de la nova subestació transformadora de 220/20 kV, denominada ST l'Altet, situada en el terme municipal d'Elx, se n'aprova el projecte tècnic d'execució i, en concret, es declara la seua utilitat pública. ATASCT/2009/502/03. [2012/3794]  
Vist l'escrit presentat per Red Eléctrica de España, SAU, domiciliada als efectes de notificacions a 03024 Alacant, c/ Ausó i Monzó núm. 16, 5a planta, en data 30 de desembre de 2009, davant del Servici Territorial d'Energia d'Alacant, pel qual sol·licita que li siga concedida l'autorització administrativa per a les instal·lacions elèctriques de transport de la nova subestació transformadora a 220/20 kV, ST l'Altet, ubicada entre la Serra de l'Abellar i l'aeroport de l'Altet, amb accés des del camí de l'Altet (de Chalefa a Alacant) que enllaçarà la carretera N-332 (p. k. 99'500) amb la carretera N-338 (p. k. 3) al nord-est d'Elx, en el terme municipal d'Elx, província d'Alacant, que siga aprovat el projecte tècnic d'execució i, en concret, que siga declarada la seua utilitat pública. (ATASCT/2009/502/03).  
Al mencionat escrit, s'adjunta el projecte tècnic de dita instal·lació, firmat pel tècnic competent.  
Segons el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i el Decret 88/2005, de 29 d'abril, regulador dels procediments d'autorització de les instal·lacions de producció, transport i distribució d'energia elèctrica que són competència de la Generalitat, per part d'esta Direcció General d'Energia es va sol·licitar a la Direcció General de Política Energètica i Mines del Ministeri d'Indústria, Turisme i Comerç l'informe per tal de consignar les possibles afeccions de la projectada instal·lació sobre els plans de desenrotllament de la xarxa, la gestió tècnica del sistema i el règim econòmic regulat en la normativa elèctrica vigent.   
A l'efecte, amb data 11 d'agost de 2010, consta l'informe a través del qual s'indica que vist el document de Planificació dels Sectors d'Electricitat i Gas 2008-2016, aprovat per Acord del Consell de Ministres de data 30 de maig de 2008, s'emet l'informe favorable als efectes previstos en l'article 36.3 de la Llei 54/1997, del Sector Elèctric, i l'article 114 del Reial Decret 1955/2000, respecte a la instal·lació sol·licitada.  
Atés que la informació pública de la mencionada sol·licitud, als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització de les instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental, modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, s'ha efectuat a través de la publicació en el Diari Oficial de la Comunitat Valenciana, del dia 24 de juny de 2010, en el Butlletí Oficial de la Província d'Alacant, de 17 de juny de 2010, en el diari Información, de data 23 de juny de 2010 i en el tauler d'anuncis de l'Ajuntament d'Elx, l'únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Vist que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a formular consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
Vist que conforme al mencionat Decret 88/2005 es informar l'Ajuntament d'Elx a través de la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte que donara la conformitat o que s'hi oposara i, simultàniament, es va donar trasllat al referit Ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, de la sol·licitud d'informe sobre l'adaptació del projecte al planejament urbanístic que li siga d'aplicació.   
  
En l'expedient no figura l'informe sol·licitat al mencionat Ajuntament, a pesar de la reiteració efectuada pel Servici Territorial d'Energia.  
Vist que de la documentació que hi ha en l'expedient no hi ha afecció a la resta de les administracions públiques, organismes i, si és el cas, empreses de servicis públics o d'interés general que puguen veure's afectats per la instal·lació.   
Vist que l'expedient remés pel Servici Territorial d'Energia d'Alacant, en data 30 de novembre de 2011, informa favorablement la instal·lació sol·licitada.  
Atés que, en data 7 de setembre de 2011, el director general d'Avaluació Ambiental i Territorial de la Conselleria d'Infraestructures, Territori i Medi Ambient va dictar la Declaració d'Impacte Ambiental que estimava acceptable, només als efectes ambientals, i sense perjuí de l'obtenció prèvia de les autoritzacions sectorials que li siguen d'aplicació, el projecte d'execució de la subestació transformadora ST l'Altet, promogut per Red Eléctrica de España, SAU, i Iberdrola Distribución Eléctrica, SAU, al terme municipal d'Elx, província d'Alacant, sempre que este es desenrotlle amb les previsions del projecte, l'estudi d'impacte ambiental i la resta de la documentació que hi ha en l'expedient, i amb els condicionants que es recullen en la part dispositiva de la present resolució.   
Vist que el projecte presentat compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que la sol·licitud i la documentació adjunta reunix una definició i concreció de les característiques tècniques que garantisquen la major seguretat i la millor funcionalitat de la subestació transformadora, i com que estos són els paràmetres que condicionen i obliguen principalment a adoptar l'establiment de mesures de la instal·lació elèctrica, amb independència de les afeccions que puguen representar a tercers, i això sense perjuí d'indemnitzar-los adequadament.  
Vist que, d'acord amb l'article 5 del Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions l'autorització de les quals se sol·licita constituïxen instal·lacions de xarxes de transport d'energia elèctrica.  
Vist que, d'acord amb el projecte presentat, la finalitat sol·licitada de la subestació transformadora és garantir les necessitats d'augment de potència i millora de la qualitat del subministrament a l'àrea nord-est d'Elx, donades les previsions de nous subministraments, el creixement vegetatiu i la saturació de càrregues en les línies d'alimentació d'esta àrea geogràfica i els seus voltants i, amb això, millorar l'actual mallat de la xarxa de transport, el suport a la distribució i l'evacuació de la generació d'instal·lacions emmarcades en el règim especial.  
  
Atés que, d'acord amb el que establix l'article 3.3.c) de la Llei 54/1997, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la Comunitat Autònoma.  
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Vist que la sol·licitud ha complit els tràmits establits en la Llei 54/1997, de 27 de novembre, del Sector Elèctric i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés que la Direcció General d'Energia és la competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.  
Esta Direcció General d'Energia, resol:  
  
Primer  
Atorgar a Red Eléctrica de España, SAU, l'autorització administrativa per a les instal·lacions elèctriques de transport de la nova subestació transformadora de 220/20 kV, denominada ST l'Altet, ubicada entre la Serra de l'Abellar i l'aeroport de l'Altet, amb accés des del camí de l'Altet (de Chalefa a Alacant) que enllaçarà la carretera N-332 (p. k. 99'500) amb la carretera N-338 (p. k. 3) al nord-est d'Elx, en el terme municipal d'Elx, província d'Alacant i les característiques principals, de la qual són les següents:  
- Sistema elèctric de 220 kV:  
El parc té la configuració de doble barra amb adaptació d'interior tipus GIS i aïllament en hexafluorur de sofre (SF6), ubicat en l'edifici i compost per les set posicions següents:  
· Tres de transformador, T-1, T2 i T-3, composta per un interruptor automàtic; tres seccionadors tripolars, dos de barra i un d'eixida de transformador; tres seccionadors tripolars de posada en terra; tres transformadors d'intensitat toroidals; tres transformadors de tensió inductius monofàsics; dos jocs de barres amb envoltant unipolar o tripolar; caixa per als terminals de cable tipus sec (incloent els terminals de SF6); i tres transformadors d'intensitat toroidals abraçant el cable de potència.  
  
· Un adaptament de barres transversal, compost per un interruptor automàtic; dos seccionadors tripolars de barres; dos seccionadors tripolars de posada en terra; tres transformadors d'intensitat de posició d'adaptament; i dos jocs de barres amb envoltant unipolar o tripolar.  
  
· Dos de línia (Línia Salada -L1- i Línia el Palmerar -L2-), composta per un interruptor automàtic; tres seccionadors tripolars, dos de barra i un d'eixida de línia; tres seccionadors tripolars de posada en terra; tres transformadors d'intensitat (en l'interior de l'envoltant); tres transformadors de tensió inductius monofàsics; dos trams de barres amb envoltant unipolar o tripolar; i caixa per als terminals dels cables tipus sec (incloent els terminals de SF6).  
· Una de mesura i posada en terra de barres, composta per: tres transformadors de tensió inductius en barres 1; un transformador de tensió inductiu en fase central en barres 2; dos seccionadors de posada a terra; i dos jocs de barres.  
· Espai reservat per a nou posicions futures.  
- Servicis auxiliars: per a corrent alterna, du instal·lat un transformador d'intempèrie de potència 250 KVA i relació de transformació 20/0'42 - 0'242 kV i per a corrent continu dos equips rectificador-bateria.  
- S'instal·larà una estructura metàl·lica, en l'interior de l'edifici amb destinació a les bancades de les cel·les del sistema GIS, cel·les de mitja tensió i connexió subterrània, mentres que a l'exterior serà suport dels transformadors de potència, botelles terminals de 220 kV i autovàlvules, així com transformadors de servicis auxiliars.  
- Respecte a les proteccions, s'instal·larà una malla de terres inferiors -profunditat de 0'6 m- per a la zona d'instal·lacions, fonaments, estructures metàl·liques, edifici i tancament.   
- Està dotat d'un sistema integrat de protecció i control i d'un sistema de telecontrol.  
- Obra civil: l'edifici, compartit, és prefabricat de formigó armat en el qual s'instal·laran els sistemes elèctrics tant de 220 kV com els de 20 kV, així mateix, s'ubiquen els equips de control, protecció i comunicacions. El tancament perimetral està format per malla metàl·lica sobre pals metàl·lics.  
En la zona exterior del recinte, queden ubicats els transformadors i les seues bateries així com els transformadors de servicis auxiliars.  
- Pressupost: 3.451.941'70 euros.  
  
Segon  
Aprovar el projecte d'execució per a la nova subestació citada en el punt primer de la present resolució, firmat pel tècnic competent.  
  
La present resolució queda sotmesa a les condicions següents:  
  
1. L'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i, en especial, les relatives a l'ordenació del territori i el medi ambient.  
2. La instal·lació que s'ha d'executar complirà amb els reglaments aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i condicions que s'establisquen en la legislació aplicable a l'activitat de transport d'energia elèctrica.  
3. Les instal·lacions hauran de realitzar-se segons el projecte presentat. En cas que calga introduir modificacions respecte de la documentació presentada, el titular de la present autorització haurà de sol·licitar a esta Direcció General l'autorització corresponent.   
4. El termini d'execució de l'obra serà de dotze mesos a comptar des de l'endemà a aquell en què s'obtinga la disponibilitat legal, per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU, podrà sol·licitar una ampliació del termini per mitjà d'una sol·licitud motivada davant d'esta Direcció General d'Energia.   
5. El titular retrà compte de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i de final d'obra subscrit per un tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'Administració deixarà sense efecte la present resolució en qualsevol moment en què s'observe l'incompliment de les condicions imposades.  
7. Condicions d'orde mediambiental establides en la Declaració d'Impacte Ambiental de 7 de setembre de 2011, del director general d'Avaluació Ambiental i Territorial de la Conselleria d'Infraestructures, Territori i Medi Ambient:  
a) Hauran d'adoptar-se els condicionants establits en els informes sectorials emesos per a l'actuació.  
b) El promotor comunicarà a l'òrgan ambiental, amb suficient antelació, la data de començament d'execució del projecte, d'acord amb l'article 4 del DRT 6343/1986, de 28 de juny, modificat per la Llei 9/2006, de 28 d'abril, i incorporat en l'article 14 del Reial Decret Legislatiu 1/2008, d'11 de gener.  
c) Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i execució de les mesures preventives i correctores propostes i la comprovació de la seua eficàcia.  
d) Qualsevol modificació o ampliació del projecte presentat, així com qualsevol impacte ambiental no previst en l'Estudi d'Impacte Ambiental que puga detectar-se, haurà de ser comunicat a l'òrgan ambiental competent que establirà, si és procedent, l'aplicació de les noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la seua urgent ocupació als efectes de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació annexa, amb l'abast i els   
Relació de béns i drets afectats del projecte: ST l'Altet 220/20 kV.  
Terme municipal d'Elx  
  
  
  
   
\* \* \* \* \* \* \* \* \* \* \*  
  
Relación de bienes y derechos afectados del proyecto: ST El Altet 220/20 kV  
Término municipal de Elche  
  
  
efectes previstos en l'article 56 de la Llei 54/1997, de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i que la publicació siga realitzada igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili desconegut o a aquells en què, intentada la notificació, esta no s'haguera pogut practicar.  
  
Contra la present resolució, que no posa fi a la via administrativa, podrà interposar-se recurs d'alçada davant de la secretària autonòmica d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 5 de desembre de 2011.- El director general d'Energia: Antonio Cejalvo Lapeña.